KOLEKTÍVNA ZMLUVA

pre zamestnancov pri výkone práce vo verejnom záujme

na rok 2016
V súlade so  zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme (ďalej len „zákon o odmeňovaní“), § 231 Zákonníka práce a zákona č. 2/1991 Zb. o kolektívnom vyjednávaní v znení neskorších predpisov zmluvné strany

Obec Lednica  zastúpená: .................starosta obce ....... Kamil Karas.....................
Obec Horovce  zastúpená: ................starosta obce ........Milan Velas......................

Obec Zubák  zastúpená:  ...................starosta obce ........Pavol Gelo.......................

Obec Dolná Breznica  zastúpená:...starosta obce .........Ing.Lukáš Pekara ......
Obec Horná Breznica  zastúpená:...starosta obce ........Tibor Mičko...................

Obec Kvašov zastúpená : ...................starosta obce ........Ing.Marián Pavlík .........

(ďalej len „zamestnávateľ“)

na jednej strane

a

Základná organizácia SLOVES pri Obecnom úrade Zubák, zastúpená predsedom odborovej organizácie:

                            .......................Mgr. Kocandová Ľubica........................... 

na druhej strane

uzatvárajú túto

k o l e k t í v n u  z m l u v u

Časť I

Všeobecné ustanovenia

Článok 1

Cieľom tejto kolektívnej zmluvy je udržať sociálny mier, a preto zmluvné strany budú pri riešení vzájomných vzťahov prednostne používať prostriedky kolektívneho vyjednávania.

Článok 2

Touto kolektívnou zmluvou sa upravujú:

· postavenie odborovej organizácie a vzájomné vzťahy zmluvných strán,

· pracovnoprávne vzťahy,

· platové podmienky,

· sociálna oblasť a sociálny fond.

Článok 3

Táto kolektívna zmluva sa vzťahuje na všetkých zamestnancov zamestnávateľa.
Článok 4

Zamestnávateľ nebude diskriminovať členov a funkcionárov základnej organizácie za ich členstvo, námety, kritické pripomienky a činnosť vyplývajúcu z výkonu odborovej funkcie. Súčasne bude plne rešpektovať právnu ochranu funkcionárov základnej organizácie.

Časť II

Postavenie odborovej organizácie a vzájomné vzťahy

Článok 5

Zamestnávateľ uznáva základnú organizáciu a jej odborový výbor za jediného predstaviteľa všetkých zamestnancov zamestnávateľa v kolektívnom vyjednávaní, uznáva práva odborov vyplývajúce z platných pracovnoprávnych predpisov a tejto kolektívnej zmluvy.

Článok 6

Zamestnávateľ poskytne na prevádzkovú činnosť základnej organizácii  bezplatne miestnosť s nevyhnutným vybavením a uhrádza náklady spojené s ich údržbou  a technickou prevádzkou.
Článok 7

Zamestnávateľ poskytne zamestnancom na výkon funkcie v odborovom orgáne a účasť na odborárskom vzdelávaní pracovné voľno s náhradou mzdy. 

Pracovné voľno s náhradou mzdy na výkon odborárskej funkcie bude poskytnuté v rozsahu 2 pracovných dní za rok.

Pracovné voľno s náhradou mzdy na účasť na odborárskom vzdelávaní bude poskytnuté v rozsahu  2 pracovných dní za rok..
Článok 8

Zmluvné strany sa dohodli, že zamestnávateľ zabezpečí úhradu členských príspevkov formou zrážky zo mzdy členom základnej organizácie na základe ich predchádzajúceho písomného súhlasu. Takto získané členské príspevky zamestnávateľ poukáže na účet závodného výboru základnej organizácie najneskôr do  15  pracovných dní po termíne vyúčtovania mzdy.

Článok 9

Dlhodobo uvoľneného odborového funkcionára po skončení funkčného obdobia zamestnávateľ zaradí jeho pôvodnú prácu a pracovisko. Len v prípade, že sa táto práca nevykonáva alebo pracovisko bolo zrušené, je zamestnávateľ povinný zaradiť ho na inú prácu zodpovedajúcu pracovnej zmluve.
Článok 10

Zamestnávateľ sa zaväzuje, že bude prizývať zástupcu odborovej organizácie na každú poradu vedenia organizácie, ak budú predmetom rokovania pracovné, ekonomické a sociálne podmienky zamestnancov. Zároveň sa zaväzuje, že všetky vnútorné akty organizácie, týkajúce sa pracovných, ekonomických a sociálnych podmienok zamestnancov predloží na pripomienkovanie závodnému výboru.
Časť III

Pracovnoprávne vzťahy

Článok 11

Odborová organizácia uznáva právo zamestnávateľa organizovať, riadiť a kontrolovať pracovnú činnosť zamestnancov a vytvárať priestor na dodržiavanie pracovnej disciplíny.

Článok 12

Zamestnávateľ vydá po prerokovaní s odborovou organizáciou organizačný poriadok.

Zamestnávateľ prerokuje každú zmenu platného organizačného poriadku s odborovou organizáciou.
Článok 13

Zamestnávateľ vykoná zmeny v platnom pracovnom poriadku, alebo vydá nový pracovný poriadok len s predchádzajúcim súhlasom s odborovou organizáciou, inak bude pracovný poriadok neplatný. 

Článok 14

Pracovný čas je 37,5 týždenne .

Článok 15

Pracovný čas je rozvrhnutý takto: (Prílohy č.1-5 za každú obec individuálne )
a) pre zamestnancov v jednozmenných prevádzkach v obci Lednica

pondelok              od....7,00 hod ...........do.....15,00 hod..........

utorok                  od....7,00 hod ...........do.....15,00 hod..........

streda                   od....7,00 hod ...........do.....17,00 hod..........

štvrtok                  od....7,00 hod ...........do.....15,00 hod..........

piatok                   od....7,00 hod ...........do.....12,00 hod..........

s tým, aby podľa rozvrhnutej pracovnej doby bola zabezpečená prevádzka úradu.

b) pre zamestnancov vo viaczmenných prevádzkach 

prvá zmena:   od...6,00 hod...........do...14,00 hod..............

druhá zmena: od....14,00 hod,.......do...22,00 hod.............

tretia zmena: od....22,00 hod,.......do...6,00 hod.............

Článok 16

Prestávka na odpočinok  a jedenie sa poskytuje v trvaní 30 minút v čase, spravidla od 12,00 hod. do 12.30 hod, prípadne ak to vyžadujú pracovné povinnosti a okolnosti, môže si pracovník čas na prestávku vybrať aj v inom čase. 
Článok 17

Prácu nadčas  môže  nariadiť len starosta obce  v  mimoriadnych  situáciách.  Za  prácu  nadčas sa prednostne poskytne pracovné voľno, spravidla do skončenia kalendárneho mesiaca. Pre pracovníka  max. vo výške  150  hod. za rok.

Článok 18

Základná výmera dovolenky je päť týždňov, dovolenka o výmere šiestich týždňov patrí zamestnancovi, ktorý do konca kalendárneho roka dovŕši 33 rokov veku. 

Článok 19

Pracovné voľno s náhradou mzdy v prípade zvyšovania kvalifikácie bude zamestnancom  poskytnuté v tomto rozsahu: na základe dohody zamestnanca so zamestnávateľom

Článok 20

Prekážky v práci  upravujú ustanovenia ZP § 136 a 145.

Pracovné voľno s náhradou mzdy v sume jeho priemerného zárobku bude zamestnancom poskytnuté v týchto prípadoch a v tomto rozsahu:

· účasť na kolektívnom podujatí poriadaným Odborovou organizáciou   

· z dôvodov starostlivosti o maloleté dieťa

· starostlivosť o chorého rodiča

· jeden deň na vyšetrenie alebo ošetrenie,

· polovica pracovného času na prevoz manželky do zdravotníckeho zariadenia pri  narodení dieťaťa,

· nevyhnutný potrebný čas, najviac jeden deň na sprevádzanie rodinného príslušníka do zdravotníckeho zariadenia,

· dva dni pri úmrtí manžela alebo dieťaťa a ďalší deň na účasť na pohrebe,

· jeden deň na účasť na pohrebe blízkych rodinných príslušníkov,

· dva dni na vlastnú svadbu ,  jeden deň na svadbu dieťaťa,

· jeden deň na presťahovanie  zamestnanca,

· nevyhnutne potrebný čas, najviac jeden deň v týždni, počas výpovednej doby na vyhľadanie nového pracovného miesta zamestnanca.

Pri prekážkach zo strany zamestnávateľa, ak zamestnanec nemôže vykonávať prácu, patrí mu náhrada mzdy vo výške jeho priemerného zárobku.
Článok 21

Organizácia  prerokuje  všetky prípadné  rozviazania  pracovného  pomeru podľa  § 63  ZP s odborovou organizáciou.

V prípadoch kde sa pracovné miesto alebo funkcia obsadzuje  na základe konkurzu, bude do konkurznej komisie zaradený aj funkcionár odborovej organizácie.

Článok 22

Výpovedná doba je:

· najmenej dva mesiace pre zamestnanca ako aj zamestnávateľa. Len ak je daná výpoveď zamestnancovi, ktorý odpracoval najmenej 5 rokov, je výpovedná doba najmenej tri mesiace.

Článok 23

Odstupné a odchodné vyplácané zamestnancovi podľa §76 Zákonníka práce.

Článok 24

Zamestnávateľ vyplatí zamestnancovi pri prvom skončení pracovného pomeru po nadobudnutí nároku na predčasný starobný dôchodok, starobný dôchodok a invalidný dôchodok, ak pokles schopnosti vykonávať zárobkovú činnosť je viac ako 70%  odchodné vo výške dvoch funkčných platov.

Článok 25

Odborová organizácia uplatní právo kontroly nad dodržiavaním pracovnoprávnych a mzdových predpisov, ako aj záväzkov z kolektívnej zmluvy. Termín a rozsah kontroly oznámi odborová organizácia zamestnávateľovi ....7 dní.... pred jej uskutočnením. 

Časť IV

Platové podmienky

Článok 26

Odmeňovanie zamestnancov je stanovené na základe zákona č. 553/2003 Z. z. v znení neskorších predpisov  nariadení o odmeňovaní niektorých zamestnancov pri výkone práce vo verejnom záujme . Táto kolektívna zmluva upravuje niektoré podmienky a náležitosti poskytovania platových zložiek.

Článok 27

Do doby rozhodnej pre zaradenie zamestnanca do príslušného platového stupňa v zmysle Katalógu pracovných činností, sa započítava doba inej než požadovanej pracovnej činnosti v rozsahu dvoch tretín, ak zamestnávateľ rozhodne o využiteľnosti pre úspešný výkon pracovnej činnosti.

Článok 28

Zamestnancovi určí zamestnávateľ tarifný plat v rámci rozpätia najnižšej a najvyššej platovej triedy, do ktorej ho zaradil, bez závislosti od dĺžky započítanej praxe.

Ide o tieto pracovné činnosti: upratovačka, kurič, opatrovateľka, vodič.

Článok 29

Výška osobného príplatku je závislá na splnení týchto podmienok:

· náročnosť vykonávanej praxe

· náročnosť psychickej záťaže

· dĺžka praxe vo verejnej službe 

· zvýšenie kvalifikácie v odbore

Ak sa zmenia stanovené podmienky, výška sa upraví. 

Článok 30

Príplatok za zmennosť je stanovený podľa zákona o príplatkoch za odpoludňajšie a nočné zmeny. 

Pre zamestnancov vykonávajúcich remeselné a manuálne činnosti je možné priznať výkonnostným príplatok. Výšku príplatku je možné poskytnúť do výšky 50 % tarifného platu, podlieha schváleniu starostom obce. 
Článok31

Zamestnancovi prináleží vyšší tarifný plat po splnení nasledovných podmienok:

- podľa odpracovaných rokov na základe katalógu pracovnej činnosti

- podľa dosiahnutého vzdelania v odbore

- na základe preukázateľného zvýšenia odbornej kvalifikácie (napr.maturita, I.stupeň vysokoškol. vzdelania,  II,stupeň vysokoškol.vzdel. )

Článok 32

Zamestnávateľ poskytne zamestnancom odmenu za pracovné  zásluhy  pri  dosiahnutí životného jubilea 50, 55, 60, 65 rokov  veku vo  výške  jedného jeho funkčného platu, ak odpracoval v organizácií viac ako 5 rokov, a to aj v prípade rozviazania pracovného pomeru podľa § 60 a § 63 odst.1 písm.a a b.ZP, ak v príslušnom roku pracovné a životné jubileum  dovŕši.
Článok 33

Zamestnávateľ  na  vyplatenie  odmien  poskytovaných  zamestnancom podľa § 20 ods. 1 písm. a), b), d) a e) zákona o odmeňovaní vyčlení z objemu mzdových prostriedkov čiastku vo výške jedného funkčného platu na jedného zamestnanca.

Časť odmeny bude vyplatená za splnenie podmienok podľa § 20 zákona o odmeňovaní vo vyúčtovaní mzdy za mesiac jún a druhá časť odmeny bude vyplatená za mesiac november príslušného roka. 

Zamestnancom, ktorí porušili pracovnú disciplínu závažným spôsobom, odmena vyplatená nebude.

Článok 35

Z finančných prostriedkov odborovej organizácie sa zamestnancovi poskytne príspevok pri dlhodobej pracovnej neschopnosti trvajúcej viac ako 3 týždne v sume 10,-€ na vecnú odmenu.

Článok 36

Zamestnávateľ poskytne zamestnancovi príspevok 60,-€ pri dosiahnutí pracovného jubilea pri dovŕšení nepretržitého zamestnania v trvaní v dĺžke 10, 15, a každých ďalších 5 rokov zamestnania na OU. Príspevok podlieha schváleniu od starostu obce.

Článok 37

Zamestnávateľ umožní zamestnancom pracujúcim v organizácii  najmenej l rok účasť na doplnkovom dôchodkovom pripojistení s tým, že garantuje platenie výšky príspevku v čiastke  3% z objemu zúčtovaných miezd.

Článok 38

Zamestnávateľ sa zaväzuje polročne prerokovať so závodným výborom čerpanie mzdových prostriedkov v nadväznosti na jednotlivé články tejto kolektívnej zmluvy.

Časť V.

Sociálna oblasť a sociálny fond

Článok 39

Zamestnávateľ zabezpečí pre všetkých zamestnancov stravovanie formou stravných lístkov vo výške 55 % hodnoty stravného poskytovaného podľa zák. č. 119/92 Zb. v znení neskorších zmien a doplnkov pri pracovnej ceste v trvaní 5-12 hod.  a tiež aj v čase ich ospravedlnenej neprítomnosti v práci a to počas čerpania dovolenky, prekážok v práci v zmysle § 141 odst. 2 zákonníka práce.

                                                                 Článok 40

Zmluvné strany sa dohodli, že okrem príspevku na stravovanie poskytovaného zamestnancom podľa ust. § 152 ods. 3 Zákonníka práce, zamestnávateľ poskytne príspevok zo sociálneho fondu podľa zásad pre používanie sociálneho fondu. 
Článok 41

Zamestnávateľ poskytne zamestnancovi počas dočasnej pracovnej neschopnosti náhradu príjmu vo výške 75 % denného vymeriavacieho základu podľa § 55 zákona č. 461/2003 Z.z. o sociálnom poistení.
Článok 42
Zamestnávateľ zabezpečí pre zamestnancov služby na regeneráciu pracovnej sily, na ktoré poskytne príspevok zo sociálneho fondu podľa zásad pre používanie sociálneho fondu.

Článok 43
Zamestnávateľ poskytne zamestnancom, ktorí sa nezavinene dostali do finančnej tiesne, sociálnu výpomoc podľa zásad pre požívanie sociálneho fondu .

Článok 44

Zamestnávateľ poskytne zamestnancom príspevok na dopravu do zamestnania a späť podľa zásad pre používanie sociálneho fondu. 

Článok 45

Zamestnávateľ v rámci podnikovej sociálnej politiky v oblasti starostlivosti o zamestnancov zo sociálneho fondu zabezpečí: 

- na organizovanie zájazdov odborovou organizáciou príspevok zo sociálneho fondu vo výške 15,- € pre jedného zamestnanca .

Článok 46
Zamestnávateľ poskytne podľa zásad pre použitie sociálneho fondu zamestnancom dary, ak odpracoval u zamestnávateľa  min. 5 rokov odmeny 50,-€ pri týchto príležitostiach:

a/ pri pracovných výročiach 20, 25 a každých ďalších 5 rokov zamestnania na 

    obecnom úrade

b/ pri životnom jubileu 50,55,60 rokov veku zamestnancov

c/ pri prvom skončení pracovného pomeru po nadobudnutí nároku na starobný alebo 

     invalidný dôchodok

d) viacnásobným darcom krvi.
Článok 47

Zamestnávateľ poskytne zamestnancom príspevok na doplnkové dôchodkové sporenie vo výške najmenej 3 % z objemu zúčtovaných miezd zamestnancov. 

Článok 48

Sociálny fond sa bude tvoriť:

· povinným  prídelom  vo  výške 1 % zo základu ustanoveného v § 4 ods. 1 zákona č. 152/1994 Z. z. o sociálnom fonde (ďalej len „zo základu“),

· ďalším  prídelom  vo  výške  0,05 %  zo základu 

Článok 49

Zamestnávateľ poskytne odborovej organizácii príspevok na úhradu nákladov spojených s realizáciou kolektívneho vyjednávania vo výške 0,05% zo základu ustanoveného v § 4 ods. 1 zákona o sociálnom fonde.

Článok 50

Zmluvné strany sa zaväzujú pri používaní sociálneho fondu postupovať podľa zásad pre používanie sociálneho fondu.

Článok 51

Zmluvné strany sa budú pri používaní prostriedkov sociálneho fondu riadiť rozpočtom sociálneho fondu.
Článok 52

Zamestnávateľ poskytne závodnému výboru prehľad o tvorbe a čerpaní sociálneho fondu ročne.

Časť VI.

Záverečné ustanovenia

Článok 53

Kolektívna zmluva sa uzatvára na obdobie 1 roka. Jej platnosť sa vždy predlžuje na obdobie ďalšieho kalendárneho roka, ak pred ukončením doby jej platnosti ktorákoľvek zo zmluvných strán nepodá návrh na uzatvorenie novej zmluvy; táto kolektívna zmluva stráca platnosť dňom podpísania novej kolektívnej zmluvy oprávnenými zástupcami  zmluvných strán. 

Článok 54

Každá zo zmluvných strán môže navrhnúť rokovanie o zmene alebo doplnení tejto kolektívnej zmluvy. Na návrh je druhá strana povinná písomne odpovedať do 15 dní odo dňa obdržania návrhu.

Článok 55

Zmeny a dodatky prijaté zmluvnými stranami sú záväzné po ich podpísaní oprávnenými zástupcami.

Článok 56

Táto kolektívna zmluva je účinná dňom jej podpísania oprávnenými zástupcami a je záväzná pre zmluvné strany a pre ich právnych nástupcov v dobe jej platnosti.

Článok 57

Zamestnávateľ zabezpečí do 15 dní od podpísania tejto kolektívnej zmluvy, aby jeden exemplár zmluvy bol k dispozícii na každom pracovisku zamestnávateľa; to platí obdobne pre závodný výbor v rámci jeho pôsobnosti.

Článok 61

Táto kolektívna zmluva bola schválená na výročnej členskej schôdzi v ...............................

dňa     ....................... .

Článok 62

Kolektívna zmluva je vypracovaná v siedmich exemplároch, z ktorých každá zo zmluvných strán obdrží jedno vyhotovenie.

V ....................................  dňa:  ……………………….

………..……………………….                                             ………..……………………….

   starosta obce Horovce                                                      starosta obce Lednica                                                                             

      Milan Velas                                                                        Kamil Karas                                                                                                       

………..……………………                                                ….………..……………………….

  starosta obce Zubák                                                starosta obce Dolná Breznica

       Pavol Gelo                                                                 Ing.Lukáš Pekara
…..………..……………………….                                  …..………..……………………….

starosta obce Horná Breznica                                             starosta obce Kvašov 

              Tibor Mičko                                                      Ing. Marián Pavlík
                                           …………………………………………

                                               Predseda ZO Sloves pri Ou Zubák  
                                                       Mgr. Ľubica Kocandová
Príloha kolektívnej zmluvy 

ZÁSADY

pre používanie sociálneho fondu

Článok 1

Zamestnávateľ v súlade so zák. č. 152 / 1994 Z. z. v znení zák. č. 280 / 1995 Z. z. a zák. č. 375 / 1996 Z. z. (ďalej len „zákon o sociálnom fonde“ ) tvorí sociálny fond (ďalej len „fond“ ) spôsobom   a vo výške dohodnutej v kolektívnej zmluve ( ďalej len „KZ“ ) na príslušný rok.

Článok 2

Fond slúži zamestnancom, ktorých zamestnávateľ zamestnáva v pracovnom pomere.

Článok 3

Fond slúži na plnenie úloh zamestnávateľa v oblasti starostlivosti o zamestnancov. Realizáciu podnikovej sociálnej politiky zamestnávateľ uskutočňuje v súčinnosti zo závodným výborom.

Článok 4

Zamestnávateľ po dohode so závodným výborom poskytne z fondu:

· príspevok na stravovanie zamestnancov 

· príspevok na regeneráciu pracovnej sily

· sociálnu výpomoc 

· príspevok na rekreačné zájazdy

· príspevok na kúpeľnú a ambulantnú liečbu

· dary pri životných a pracovných jubileách

· príspevok na kultúrne a športové akcie

Článok 5

Príspevok na stravovanie zamestnancov 

Zamestnávateľ poskytne zamestnancom príspevok na stravovanie vo výške  

· obec Lednica ……… %

· obec Zubák ……… %

· obec Horovce ……… %

· obec Horná Breznica ……… %

· obec Dolná Breznica ……… %
· obec Kvašov ……………%
z hodnoty stravného lístka .

Článok 6

Príspevok na regeneráciu pracovnej sily

Zamestnávateľ prispeje na  nasledujúce služby na regeneráciu pracovnej sily: 

- masáže, rehabilitácie, na ktoré poskytne zamestnancovi príspevok do výšky 15,- € ročne.

Článok 7

Sociálna výpomoc 

Zamestnávateľ poskytne zamestnancovi, sociálnu výpomoc do výšky:

-      50,-€ úmrtie rodinného príslušníka ( manžel, manželka), úmrtie dieťaťa, narodenie dieťaťa

Sociálna výpomoc  sa zamestnancovi poskytne na základe písomnej žiadosti, v ktorej uvedie dôvody vedúce k jej podaniu. Žiadosť doloží nasledujúcimi dokladmi:- úmrtný list, rodný list. Sociálna výpomoc sa zamestnancovi poskytne v hotovosti..

Článok  8

Príspevok na rekreácie

Zamestnávateľ poskytne zamestnancom príspevok na zájazdy a rekreácie zabezpečované zamestnávateľom a závodným výborom vo výške 15,- € ročne.

Článok  9

Príspevok na kúpeľnú a ambulantnú liečbu

Zamestnávateľ poskytne zamestnancom príspevok na kúpeľnú  liečbu do výšky 30,-€  ročne.

Príspevok poskytuje zamestnancom, ktorých dĺžka zamestnania u zamestnávateľa trvá minimálne 5 rokov. Príspevok sa poskytuje na základe žiadosti a  predloženia potvrdenia o zaplatení liečby.

Článok 10

Dary pri pracovných a životných jubileách

Zamestnávateľ poskytne peňažný dar nasledujúcim spôsobom:

a/ pri pracovnom jubileu 20, 25 rokov odpracovaných u zamestnávateľa do výšky ...30,-€..

b/ pri životnom jubileu 50, 55, 60, 65 rokov do výšky ..50,-€ ........

c/ pri prvom odchode do starobného dôchodku do výšky ..50,-€.....
Je potrebné, aby zamestnanec odpracoval u zamestnávateľa min. 5 rokov.

Článok 11

Príspevok na kultúrne a športové akcie

Zamestnávateľ poskytne zamestnancom príspevok do výšky  ......15......€ ročne na kultúrne programy a športové akcie, prípadne kultúrne podujatia zabezpečované zamestnávateľom spojené s predvianočným posedením.
Článok 12

Záverečné ustanovenie

Fond je fondom zamestnávateľa, ktorý je správcom fondu. Prostriedky fondu vedie na osobitnom účte v plnom rozsahu zodpovedá za správnosť účtovej evidencie spojenej s tvorbou a používaním fondu.

Príkaz k úhrade a objednávky na akcie hradené z fondu podpisuje poverený zamestnanec zamestnávateľa a predseda závodného výboru alebo závodným výborom poverený funkcionár.

Na príspevok z fondu, s výnimkou príspevku na stravovanie zamestnancom, nie je právny nárok. O poskytnutí príspevku rozhoduje zamestnávateľ a závodný výbor.

Finančné prostriedky nevyčerpané do 31. 12. príslušného roka sa prevádzajú do nasledujúceho roka.

Zásady používania sociálneho fondu sú súčasťou kolektívnej zmluvy. Akékoľvek ich zmeny alebo doplnky možno vykonávať len v rámci kolektívneho vyjednávania. 

V ....................................   dňa     ..........................

………..……………………….                                             ………..……………………….

   starosta obce Horovce                                                      starosta obce Lednica                                                                             

      Milan Velas                                                                        Kamil Karas                                                                                                       

………..……………………                                                ….………..……………………….

  starosta obce Zubák                                                starosta obce Dolná Breznica

       Pavol Gelo                                                                 Ing. Lukáš Pekara
…..………..……………………….                                  …..………..……………………….

starosta obce Horná Breznica                                             starosta obce Kvašov 

              Tibor Mičko                                                      Ing. Marián Pavlík
                                          …………………………………………

                                             Predseda ZO Sloves pri Ou Zubák  
                                                    Mgr. Ľubica Kocandová
